
[bookmark: _Hlk192938101]Biedrības “… pašvaldības energokopiena”

Statūti


1. Biedrības nosaukums un pamatdarbība 

1.1. Nosaukums – ”… pašvaldības energokopiena” (turpmāk – Biedrība vai Energokopiena).
1.2. [bookmark: _Hlk181174648]Biedrība ir elektroenerģijas energokopiena, kas nodarbojas ar no elektroenerģijas kopīgošanas objektiem iegūtas elektroenerģijas ražošanu pašpatēriņam, tūlītējam patēriņam neizmantotās un elektroenerģijas sadales sistēmā nodotās elektroenerģijas pārdošanu, elektroenerģijas kopīgošanu, patēriņu un uzkrāšanu. 
1.3. Energokopienas darbības joma ir elektroenerģijas nozare.

2. Biedrības mērķi un uzdevumi

2.1. Biedrības darbības mērķis ir elektroenerģijas saražošana un kopīgošana energokopienu reģistrā reģistrētos objektos, turpmāk – elektroenerģijas kopīgošanas objekti, sniedzot ekonomiskus, sabiedriskus un ar vides kvalitātes uzlabošanu saistītus labumus tās biedriem. Energokopienas primārais darbības mērķis nav peļņas gūšana.
2.2. Biedrības uzdevumi ir:
2.2.1. ražot elektroenerģiju tās biedru, kuru īpašumā vai lietošanā ir elektroenerģijas kopīgošanas objekti, elektroenerģijas pašpatēriņa nosegšanai;
2.2.2. paplašināt energokopienu, ietverot citus … pašvaldības administrācijas, pašvaldības kapitālsabiedrību, kurās … pašvaldībai pieder daļas, un biedrību, kurās … pašvaldība ir biedrs, elektroenerģijas kopīgošanas objektus.

3. Biedrības darbības termiņš

Biedrība ir nodibināta uz nenoteiktu laiku.

4. Biedru iestāšanās biedrībā, izstāšanās un izslēgšana

4.1. Par Biedrības biedru var būt … pašvaldības administrācija, pašvaldības kapitālsabiedrības, kurās … pašvaldībai pieder daļas,  un biedrības, kurās  … pašvaldība ir biedrs.
4.2. Biedrībā var iestāties, iesniedzot Biedrības valdei rakstisku pieteikumu. 
4.3. Lēmumu par biedra uzņemšanu Biedrībā pieņem biedru sapulce,  kurai pieteicēja pieteikums ir jāizskata tuvākās sēdes laikā, taču ne ilgāk kā divu nedēļu laikā no visu nepieciešamo dokumentu saņemšanas brīža. Biedrībai motivēts lēmums rakstveidā jāpaziņo pieteicējam nedēļas laikā no tā pieņemšanas brīža.
4.4. Ja Biedrības biedru sapulce nobalso pret pieteicēja uzņemšanu par biedru, tad viņš var iesniegt atkārtotu pieteikumu ne ātrāk kā vienu gadu pēc biedru sapulces noraidošā lēmuma.
4.5. Biedrs var jebkurā laikā izstāties no Biedrības, rakstveidā paziņojot par to valdei.
4.6. Biedru var izslēgt no Biedrības ar Biedrības biedru sapulces lēmumu, par kuru nobalsojuši visi biedri, ja biedrs:
4.6.1. nepilda biedru sapulces un valdes lēmumus;
4.6.2. nepilda savus pienākumus un uzņemtās saistības;
4.6.3. veic citu darbību, kas ir pretrunā ar šajos statūtos noteikto.  
4.7. Jautājumu par biedra izslēgšanu no Biedrības biedru kopsapulce izskata tuvākajā sēdē, uzaicinot izslēdzamo Biedrības biedru un dodot viņam vārdu sava viedokļa paušanai. Izslēdzamā Biedrības biedra neierašanās nav šķērslis attiecīgā lēmuma pieņemšanai. Biedrībai lēmums par Biedra izslēgšanu no biedrības un šā lēmuma motivācija jāpaziņo rakstveidā izslēdzamajam biedram piecu dienu laikā no tā pieņemšanas dienas.

5. Biedru tiesības un pienākumi

5.1. Biedrības biedriem ir tiesības:
5.1.1. piedalīties visos Biedrības organizētajos pasākumos, iesniegt priekšlikumus par Biedrības darbību un tās uzlabošanu;
5.1.2. saņemt informāciju par Biedrības darbību, tai skaitā iepazīties ar visu Biedrības institūciju protokoliem, lēmumiem un rīkojumiem;
5.1.3. piedalīties Biedrības pārvaldē statūtos noteiktajā kārtībā.
5.2. Biedrības biedru pienākumi ir:
5.2.1. ievērot Biedrības statūtus un pildīt biedru sapulces un valdes lēmumus;
5.2.2. ar savu aktīvu līdzdarbību atbalstīt Biedrības mērķu un uzdevumu realizēšanu.
5.3. Saistības biedriem var noteikt ar biedru sapulces vai valdes lēmumu. Nosakot biedram saistības, kas atšķiras no citu biedru saistībām, ir nepieciešama šā biedra piekrišana.

6. Augstākā lēmējinstitūcija

6.1. Biedrības augstākā lēmējinstitūcija ir biedru sapulce.
6.2. Biedri var piedalīties biedru sapulcē personīgi vai ar pārstāvja starpniecību. Pilnvara piedalīties un balsot biedru sapulcē izdodama rakstveidā.
6.3. Kārtējā biedru sapulce tiek sasaukta vienu reizi gadā – ne vēlāk kā līdz kārtējā gada 31. martam.
6.4. Ārkārtas biedru sapulce tiek sasaukta pēc valdes iniciatīvas vai pēc vismaz viena biedra rakstiska pieprasījuma, par sasaukšanu, tās norises vietu, laiku un darba kārtību valde izsūta Biedrības biedriem paziņojumu ne vēlāk kā 5 dienas pirms biedru sapulces norises dienas, bet ārkārtas biedru sapulcei par statūtu 6.17.1., 6.17.2., 6.17.3., 6.17.4., 6.17.5., 6.17.6., 6.17.7. un 6.17.8. apakšpunktos noteiktajiem jautājumiem – Biedrības biedriem paziņojumu nosūtu ne vēlāk kā 14 dienas pirms biedru sapulces norises dienas.
6.5. [bookmark: _Ref147040233]Par kārtējo biedru sapulču sasaukšanu, tās norises vietu, laiku un darba kārtību valde izsūta Biedrības biedriem paziņojumu ne vēlāk kā 14 dienas pirms biedru sapulces norises dienas.
6.6. Informācija Biedrības biedriem var tikt nosūtīta elektroniski, vai pa pastu, ar kurjeru, vai nododot to personīgi. 
6.7. Biedru sapulce var tikt noturēta klātienē, pilnīgi vai daļēji attālināti. Valdei sasaucot biedru sapulci, paziņojumā jānorāda sapulces sasaukšanas veids – klātiene, tikai attālināti vai daļēji attālināti.
6.8. Biedru sapulce ir lemttiesīga, ja tajā piedalās vairāk kā puse no biedriem. Ja biedru sapulce nav lemttiesīga kvoruma trūkuma dēļ, tā ir jāpārtrauc, un trīs nedēļu laikā ir jāsasauc atkārtota biedru sapulce. 
6.9. Biedru sapulci vada Biedrības valdes loceklis, ja biedru sapulce neievēlē citu sapulces vadītāju.
6.10. Ja biedru sapulce tiek noturēta attālināti vai daļēji attālināti un gadījumos, kad biedrs balso pirms biedru sapulces, izmantojot elektroniskos saziņas līdzekļus, biedrs identificējas ar normatīvo aktu prasībām atbilstošu identifikācijas veidu.
6.11. Ja biedru sapulce tiek organizēta tikai attālināti, tad visi biedri piedalās un balso, izmantojot elektroniskos saziņas līdzekļus (datorus, mobilos telefonus vai citas ierīces), un biedram nav izvēles tiesības piedalīties sapulcē klātienē.
6.12. Biedru sapulcē tiek ievēlēts biedru sapulces protokolists un nepieciešamības gadījumā – sapulces vadītājs un balsu skaitītāji.
6.13. Valde sastāda to biedru sarakstu, kuri balsojuši pirms biedru sapulces, un pirms balsojuma iepazīstina ar to biedru sapulces dalībniekus. Biedrs, kurš balsojis pirms biedru sapulces, drīkst balsot biedru sapulcē klātienē vai izmantojot elektroniskos saziņas līdzekļus. Tādā gadījumā pirms biedru sapulces nodotā balss anulējas.
6.14. Biedru sapulces lēmums ir pieņemts, ja par to nobalso vairāk par pusi no klātesošajiem biedriem. Lēmums par statūtu grozījumiem, Biedrības darbības izbeigšanu, turpināšanu vai reorganizāciju ir pieņemts, ja par to nobalso vairāk nekā divas trešdaļas no klātesošajiem biedriem.
6.15. Visi balsojumi ir atklāti.
6.16. Biedru sapulces norise tiek protokolēta. Biedru sapulces protokolu paraksta sapulces vadītājs un protokolists, attālinātās vai daļēji attālinātās sapulces gadījumā – paraksta ar drošu elektronisku parakstu. Biedru sapulču protokoli ir atklāti un brīvi pieejami dokumenti. Tie glabājas Biedrības lietā valdes atrašanās vietā. Katram biedram ir tiesības pieprasīt, lai Biedrības valde viņam izsniedz protokola norakstu, kopiju vai izrakstu no tā.
6.17. Biedru sapulce :
6.17.1. apstiprina Biedrības statūtus un grozījumus tajos;
6.17.2. ievēlē  un atbrīvo Biedrības valdes locekļus;
6.17.3. ievēlē revidentu;
6.17.4. apstiprina biedru naudas apmēru;
6.17.5. apstiprina gada budžetu, gada pārskatus;
6.17.6. pieņem lēmumu par Biedrības pašlikvidāciju;
6.17.7. izlemj jautājumus par īpašumtiesībām vai tiesībām izmantot visus Biedrības aktīvus vai to noteicošo daļu;
6.17.8. lemj par tiesībām vai tiesiskiem darījumiem, kas piešķir izšķirošu ietekmi attiecībā uz Biedrības pārvaldes institūciju sastāvu, balsojumiem vai lēmumiem;
6.17.9. izlemj citus jautājumus.

7. Valde

7.1. [bookmark: _Hlk525805885]Biedrības izpildinstitūcija ir valde, kas sastāv no 1 (viena) valdes locekļa.
7.2. Valdi ievēlē biedru sapulce uz nenoteiktu laiku. Valdes pilnvaras beidzas ar tās atsaukšanu un jaunas valdes ievēlēšanu.
7.3. Valdes loceklim ir pārstāvības tiesības. 
7.4. Par darbu Valdē var noteikt atlīdzību, ja par to lemj biedru sapulce, ievērojot biedrības finanšu iespējas un labas pārvaldības principus.
7.5. Valde:
7.5.1. vada un pārstāv Biedrību;
7.5.2. nodrošina biedru sapulču lēmumu izpildi;
7.5.3. pārvalda Biedrības mantu un rīkojas ar tās līdzekļiem un mantu atbilstoši normatīvajiem aktiem, statūtiem un biedru sapulces lēmumiem;
7.5.4. sagatavo priekšlikumus par izmaiņām Biedrības darbībā;
7.5.5. veic citus Biedrības darbībai nepieciešamus pasākumus.
7.6. Valdes loceklis tiek atstādināts no amata, ja uzticības balsojumā par to nobalsojusi biedru sapulce.
7.7. Valdes loceklis:
7.7.1. vada valdes darbu;
7.7.2. pieņem valdes lēmumus;
7.7.3. Biedrības vārdā paraksta līgumus;
7.7.4. sagatavo priekšlikumus par sadarbību ar trešajām personām;
7.7.5. veic citus, ar biedru sapulces un valdes lēmumiem uzliktus pienākumus.

8. Finansiālās darbības revīzijas institūcija

8.1. Biedrības darbības kontroli veic revidents, kuru ievēlē biedru sapulce uz trīs gadiem.
8.2. Biedrības revidents nevar būt Biedrības valdes loceklis.
8.3. Biedrības revidents:
8.3.1. veic Biedrības dokumentācijas, mantas un finanšu līdzekļu revīziju;
8.3.2. dod atzinumu par Biedrības budžetu un gada pārskatu;
8.3.3. izvērtē Biedrības grāmatvedības un lietvedības darbu;
8.3.4. sniedz ieteikumus par Biedrības finanšu un saimnieciskās darbības uzlabošanu;
8.3.5. veic citus biedru sapulces uzdotos uzdevumus.
8.4. Revidents veic revīziju biedru sapulces noteiktajos termiņos, taču ne retāk kā reizi gadā.
8.5. Biedru sapulce apstiprina Biedrības gada pārskatu tikai pēc Biedrības revidenta atzinuma saņemšanas.

9. Finanšu līdzekļu iegūšanas un izlietošanas kārtība

9.1. Biedrības līdzekļus veido:
9.1.1. biedru nauda;
9.1.2. ienākumi no elektroenerģijas kopīgošanas objektos saražotās,  tūlītējam patēriņam neizmantotās un elektroenerģijas sadales sistēmā nodotās elektroenerģijas pārdošanas;
9.1.3. citi ienākumi, kas pieļaujami atbilstoši normatīvo aktu prasībām.
9.2. Biedrības līdzekļi saskaņā ar biedru sapulces vai valdes lēmumiem tiek izlietoti:
9.2.1. Biedrības mērķu un uzdevumu īstenošanai;
9.2.2. Biedrības darbinieku algošanai;
9.2.3. citu izdevumu segšanai, kas saistīti ar Biedrības darbības nodrošināšanu.
9.3. Energokopienas ieņēmumus, par elektroenerģijas kopīgošanas objektos saražoto un tūlītējam patēriņam neizmantoto un elektroenerģijas sadales sistēmā nodoto elektroenerģijas apjomu, kas tiek pārdots elektroenerģijas tirgotājam, sadales kārtība noteikta šādā prioritārā secībā:
9.3.1. sākotnēji sedz Energokopienas administratīvās izmaksas un elektroenerģijas kopīgošanas objektu iekārtu ekspluatācijas izmaksas;
9.3.2. [bookmark: _Hlk205750133]no atlikušajiem ieņēmumiem Energokopienas biedri sedz rēķinus par elektroenerģiju un tās sadales sistēmas pakalpojumiem vienādās daļās par ēkām, kur atrodas elektroenerģijas kopīgošanas objekti;
9.3.3. par citu ieņēmumu sadales kārtību var lemt Energokopienas biedri.
9.4. Par Biedrības līdzekļu izmantošanu atbild valde.

10. Biedru nauda

Biedru sapulce nosaka biedru naudas apmēru un to maksāšanas kārtību.

11. Biedrības darbības izbeigšana, likvidācija un reorganizācija

Biedrības darbības izbeigšana, likvidācija un reorganizācija notiek saskaņā ar Biedrību un nodibinājumu likumu un šiem statūtiem.

Dibinātāji:
… pašvaldība, …(vārds, uzvārds) *
…(otra juridiskā persona), …(vārds, uzvārds)*

*Dokuments parakstīts ar drošu elektronisko parakstu un satur laika zīmogu

